გუანაკასტეს პროვინცია
გუანაკასტე (ესპ. Guanacaste) — პროვინცია კოსტა-რიკაში. მდებარეობს ქვეყნის ჩრდილო–დასავლეთ ნაწილში, წყნარი ოკეანის სანაპიროს გასწვრივ. ჩრდილოეთით ესაზღვრება ნიკარაგუა, აღმოსავლეთით ალახუელის პროვინცია, სამხრეთ–აღმოსავლეთით კი პუნტარენასის პროვინცია. წარმოადგენს ყველაზე ნაკლებად დასახლებულ პროვინციას კოსტა-რიკაში. ფართობი 10 141 კმ²–ია, მოსახლეობა 326 953 ადამიანი (2011 წ). პროვინციის დედაქალაქია ლიბერია. სხვა მნიშვნელოვანი ქალაქებია კანიასი და ნიკოია.